# Mako Komuro

La princesa Mako (眞子内親王, Mako Naishinnō, nascuda a Chiyoda, Tòquio, el 23 d'octubre de 1991) és la filla gran del príncep Fumihito i la princesa Kiko, membres de la família imperial japonesa. És la neboda de l'emperador Naruhito i la neta gran de l'emperador emèrit Akihito i la seva dona Michiko.

## Biografia
### Primers anys i educació

La princesa Mako va néixer el 23 d'octubre de 1991 a l'hospital del Palau Imperial de Tòquio. La princesa Mako té una germana petita, la princesa Kako, i un germà petit, el príncep Hisahito. Va ser educada a l'Escola Gakushūin durant els seus anys de primària i secundària. Va estudiar anglès al University College de Dublín (UCD), entre juliol i agost de 2010. Durant aquests estudis va mantenir una conversa informal amb la presidenta d'Irlanda, Mary McAleese, i va visitar Irlanda del Nord.
La princesa Mako es va graduar a la Universitat Cristiana Internacional a Mitaka, Tòquio, el 26 de març de 2014 amb una llicenciatura en art i patrimoni cultural. Va obtenir la certificació nacional japonesa en conservació de museus i el permís de conduir mentre era estudiant de grau. El 17 de setembre de 2014, va marxar al Regne Unit on va cursar estudis de museïstica a la Universitat de Leicester durant un any. El gener de 2016 es va treure un màster. També va estudiar història de l'art a la Universitat d'Edimburg durant nou mesos, de setembre de 2012 a maig de 2013.

### Als mitjans de comunicació

Ha estat un ídol d'internet des del 2004, quan apareixien imatges a la televisió en sērā fuku, l'uniforme escolar japonès que acostumen a portar les noies que estudien als intituts de secundària i de preparatòria. Es va crear un dipòsit d'imatges i es va penjar un vídeo fan art de la princesa Mako al popular lloc web per a compartir vídeos Nico Nico Douga, que va atraure més de 340.000 visualitzacions i 86.000 comentaris.
L'Agència de la Casa Imperial, responent a una sol·licitud de comentari, va declarar que no estaven segurs de com havien de gestionar aquest fenomen, ja que no hi veien signes de calúmnies ni insults contra la Família Imperial.

### Vida pública

El 2011 Mako va arribar a la majoria d'edat i el 23 d'octubre va rebre Gran Cordó de l'Ordre de la Corona Preciosa. Des de llavors ha assistit a esdeveniments oficials com a membre adult de la Família Imperial.

### Viatges oficials

* Desembre de 2015 – El Salvador i Hondures
* Setembre de 2016 – el Paraguai
* Juny de 2017 – Bhutan
* Agost de 2017 – Hongria
* Juliol de 2018 – el Brasil
* Juliol de 2019 – el Perú i Bolívia

## Referències

* ↑ «Japanese royal to spend time in Dublin studying English» (en anglès). The Irish Times, 18-06-2010. [Consulta: 9 juliol 2020].
* ↑ «眞子さま、アイルランドから帰国» (en japonès). Nikkei, 15-08-2010. [Consulta: 9 juliol 2020].
* ↑ «Princess Mako Graduates University» (en anglès). The Royal Forums, 26-03-2014. [Consulta: 9 juliol 2020].
* ↑ «眞子さま、国際基督教大学をご卒業「感謝しています」» (en japonès). ize.ne, 26-03-2014. Arxivat de l'original el 2020-07-09. [Consulta: 9 juliol 2020].
* ↑ «Princess Mako of Japan graduates from Leicester University» (en anglès). Hello!, 26-01-2016. Arxivat de l'original el 2020-10-30. [Consulta: 9 juliol 2020].
* ↑ «Japanese Princess attends graduation ceremony» (en anglès). Universitat de Leicester, 18-01-2016. [Consulta: 9 juliol 2020].
* ↑ «Japan's Princess Mako to study at Edinburgh University» (en anglès). Deadline, 05-06-2012. [Consulta: 9 juliol 2020].
* ↑ «Princess Mako describes life at British university as 'fruitful'» (en anglès). Japan Times, 29-05-2013. [Consulta: 9 juliol 2020].
* ↑ «A member of the Japanese royal family has spoken warmly of her time studying at Edinburgh.» (en anglès). Universitat d'Edimburg. Arxivat de l'original el 2014-03-27. [Consulta: 9 juliol 2020].
* ↑ «ネットで大人気「眞子様萌え」！　宮内庁は困惑気味？» (en japonès). yahoo, 15-06-2008. Arxivat de l'original el 2008-06-18. [Consulta: 9 juliol 2020].
* ↑ «Japan's Princess Mako turns 20 and becomes newest adult member of Imperial Family» (en anglès). The Telegraph, 24-10-2011. [Consulta: 9 juliol 2020].
* ↑ «Japan's Princess Mako starts Central America visit» (en anglès). Mail Online, 03-12-2015. [Consulta: 9 juliol 2020].
* ↑ «Japan's Princess Mako begins second official visit to Paraguay» (en anglès). The San Diego Union-Tribune, 06-09-2016. [Consulta: 9 juliol 2020].
* ↑ «Princess Mako begins a nine-day official visit to Bhutan» (en anflès). Japan Times, 31-05-2017. [Consulta: 9 juliol 2020].
* ↑ «Prince Akishino, Princess Mako visit southern Hungarian farm for livestock research» (en anglès). Japan Times, 21-08-2017. [Consulta: 9 juliol 2020].
* ↑ «Japanese Princess Mako begins visit to Brazil's biggest city» (en anglès). Fox News, 21-07-2018. [Consulta: 9 juliol 2020].
* ↑ «Japan's Princess Mako meets with Peruvian president» (en anglès). Kyodo News, 12-07-2019. [Consulta: 9 juliol 2020].